**AGENȚIA PENTRU PROTECȚIA MEDIULUI DÂMBOVITA**

Nr. ....../...../30.04.2024

(proiect) **DECIZIA ETAPEI DE ÎNCADRARE**

**Nr. .... din .....2024**

Ca urmare a solicitării de emitere a acordului de mediu adresate de **CONSILIUL JUDEȚEAN DÂMBOVIȚA prin DIRECȚIA TEHNICĂ** cu sediul în jud. Dâmbovița, municipiul Târgoviște, str. Piața Tricolorului, nr. 1, înregistrată la Agenția pentru Protecția Mediului (APM) Dâmbovița cu nr. 17214 din 16.11.2023, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică (CAT) din data de 11.01.2024 că proiectul: **,,*REABILITARE ȘI MODERNIZARE DJ 724 MALU CU FLORI - PUCHENI",*** propus a fi amplasat în comuna Malu cu Flori, Pucheni, județul Dâmbovița, ***nu se supune evaluării impactului asupra mediului; nu se supune evaluării adecvate; nu se supune evaluării impactului asupra corpurilor de apă*.**

**Justificarea prezentei decizii**:

**I.** Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2, pct. 10, lit. e;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare.

1. ***Caracteristicile proiectelor***
2. *mărimea proiectului*

Tronsonul de drum județean DJ 724, pe raza județului Dâmbovița, se desfășoară de la DN 72A (km 0+000) și se termină în localitatea Pucheni (km 6+757,4). Sectorul de drum județean DJ 724 traversează localitățile Malu cu Flori, Valea Larga și Pucheni.

Pe sectorul de drum propus pentru modernizare se află 3 poduri, unul la km 0+122 peste Dâmbovița, unul la km 2+820 peste scurgere și ultimul la km 6+530 peste scurgere.

**LUCRARILE PROIECTATE**

**Lucrări poduri**

**Pod peste râul Dâmbovița pe DJ724 la km 0+122**

 Lucrări la infrastructuri

 - Consolidare infrastructuri pile:

 Datorita coborârii talvegului in zona fundațiilor pilelor a fost dispusă realizarea in jurul piloților a unei consolidări cu micropiloți cu diametrul de 200 mm și adâncimea de 4,00 m, pe doua rânduri, pentru a consolida terenul de fundare si a asigura împiedicarea rotirii pilelor in cazul evoluției nefericite a nivelului talvegului in zonă. Conlucrarea micropiloților cu blocul de fundație se va realiza cu ajutorul unui radier cu lățimea de 1,00 m, fixat cu ancore de blocul de fundație. De radier se va fixa o saltea din cutii de gabioane care sa împiedice evoluția talvegului si sa îndepărteze eventualele afuieri de consolidarea realizata cu micropiloți.

 Toate suprafețele de beton in contact cu pământul la fundațiile pilelor se vor proteja prin hidroizolare cu bitum filerizat sau înlocuitor.

 Se va reface secțiunea cu mortare speciale pe zonele cu beton degradat.

 - Reparații la nivelul elevațiilor culeelor și pilelor:

 Se demolează betonul degradat, se închid fisurile și se injectează crăpăturile după care se reface secțiunea cu mortare speciale. Se aplică un sistem de protecție anticoroziva a suprafeței betonului pe toata suprafața elevațiilor.

 - Reparații la nivelul zidurilor întoarse si zidurilor de gară de la culei:

 Se demolează betonul din zidurile de gardă și zidurile întoarse până la partea superioară a banchetei de rezemare apoi se refac zidurile întoarse și zidurile de gardă ținând cont de noile caracteristici geometrice ale suprastructurii și de continuizarea plăcii de suprabetonare pe pile.

 Se aplică un sistem de protecție anticorozivă a suprafeței betonului pe toată suprafața văzută a zidurilor, iar pe suprafețele în contact cu terenul se aplica o hidroizolație.

 - Reparații la nivelul riglelor pilelor:

 - Schimbarea aparatelor de reazem din neopren.

Lucrări la suprastructură

 - Reparații la nivelul grinzilor:

 Se închid fisurile și se injectează crăpăturile identificate la nivelul fiecărei grinzi și se execută local reparații cu mortare speciale.

 - Reparații la nivelul plăcii monolite dintre grinzi și a antretoazelor:

 Se demolează betonul degradat, se închid fisurile și se injectează crăpăturile după care se curată armaturile existente pana la luciu metalic, se armează secțiunea acolo unde este cazul si se reface secțiunea cu mortare speciale.

 Pe zonele foarte degradate ale plăcii monolite dintre grinzi, se demolează complet betonul, se rearmează placa si se rebetonează.

 Se demolează grinzile de parapet.

 Se executa o placa de suprabetonare in conlucrare cu grinzile și plăcile monolite existente. Placa de suprabetonare se execută cu o lățime suficienta pentru a permite realizarea unei părți carosabile cu lățimea de 7,80 m si doua trotuare pietonale cu lățimea de 1,50 m.

Lucrări la cale, trotuare, parapete

 La limita trotuarelor se vor monta parapete de protecție pietonali metalici iar la limita părții carosabile se va monta parapete de protecție direcțional de tip H4b metalic zincat, ce va fi prelungit si pe rampe. Bordurile se vor realiza din piatra naturala pentru evitarea deteriorării in prezenta substanțelor utilizate iarna împotriva poleiului.

 Calea pe pod va fi alcătuită din:

* 4,0 cm mixtura asfaltica (BA16);
* 4,0 cm beton asfaltic pentru poduri (BAP16);
* 3,0 cm beton asfaltic (BA8);
* Hidroizolație tip membrană.

 Pe trotuare se realizează umplutura din beton peste care se așterne 3,0 cm beton asfaltic (BA8).

Se vor monta guri de scurgere noi, cu tuburi prelungitoare.

 Se va reface de o parte si de alta a podului structura terasamentului drumului în concordantă cu supraînălțarea podului.

Racordare pod-rampe

 Se vor repara racordările podului cu rampele prin refacerea formei sferturilor de con și a taluzelor, și pereerea acestora. Racordarea se va realiza cu placi de racordare din beton prefabricat executate astfel încât sa nu se afecteze compactarea existenta a rambleului drumului. Trotuarul se va racorda corespunzător cu panta de 8% iar in zonele aval mal drept, respectiv amonte mal stâng se vor realiza scări cu mana curenta și casiuri de descărcare.

Lucrări în albie

 În albie se propune curățarea și defrișarea vegetației pe minim două lungimi de pod în amonte și o lungime de pod în aval, iar deschiderea a treia se va decolmata.

 De sprijinirile realizate in jurul fundațiilor pilelor se vor articula saltele de gabioane cu lungimea de 5,00 m pentru împiedicarea afuierilor.

 Din punct de vedere hidraulic, podul asigura tranzitarea debitului maxim cu asigurarea de 5% de 308,50 mc/s, cu o gardă de 1,16 m și se verifică la debitul maxim cu asigurarea de 1% = 546 mc/s.

 - Nivelul corespunzător debitului Q5%: 460,42 mdMN;

 - Cota intradosului: 461,58 mdMN;

 - Înălțimea de liberă trecere fată de N5% : 1,16 m;

 - Nivelul corespunzător debitului Q1%: 460,68 mdMN;

 - Înălțimea de liberă trecere fată de N1%: 0,9 m.

 **Pod peste scurgere km 2+820 la Valea Largă**

Lucrări la infrastructuri

 - Reparații la nivelul elevațiilor culeelor:

 Se demolează betonul degradat, se închid fisurile si se injectează crăpăturile după care se reface secțiunea cu mortare speciale. Se aplică un sistem de protecție anticoroziva a suprafeței betonului pe toata suprafața elevațiilor.

 - Reparații la nivelul zidurilor de gară de la culei:

 Se demolează betonul din zidurile de gardă pana la partea superioara a banchetei de rezemare apoi se refac zidurile de garda ținând cont de noile caracteristici geometrice ale suprastructurii.

 Se aplica un sistem de protecție anticoroziva a suprafeței betonului pe toata suprafața de fata văzuta a zidurilor, iar pe suprafețele in contact cu terenul se aplica o hidroizolație.

Lucrări la suprastructură

 - Reparații la nivelul dalei monolite:

 Se îndepărtează starturile căii și dacă există se demolează betonul degradat, se închid fisurile si se injectează crăpăturile după care se curata armaturile existente până la luciu metalic și se reface secțiunea cu mortare speciale la intradosul dalei și pe fețele laterale.

 Se demolează grinzile de parapet.

 Se execută o placă de suprabetonare în conlucrare cu dala existentă cu ajutorul unor conectori. Placa de suprabetonare se execută cu o lățime suficienta pentru a permite realizarea unei părți carosabile cu lățimea de 7,80 m și două trotuare pietonale cu lățimea de 1,50 m.

 După finalizarea lucrărilor de betonare, suprafețele de beton de “fața văzută” vor fi protejate anticoroziv.

Lucrări la cale, trotuare, parapete

 La limita trotuarelor se vor monta parapete de protecție pietonali metalici iar la limita părții carosabile se va monta parapete de protecție direcțional de tip H4b metalic zincat, ce va fi prelungit și pe rampe. Bordurile se vor realiza din piatră naturală pentru evitarea deteriorării în prezența substanțelor utilizate iarna împotriva poleiului.

 Calea pe pod va fi alcătuită din:

* 4,0 cm mixtura asfaltica (BA16);
* 4,0 cm beton asfaltic pentru poduri (BAP16);
* 3,0 cm beton asfaltic (BA8);
* Hidroizolație tip membrană.

 Pe trotuare se realizează umplutură din beton peste care se așterne 3,0 cm beton asfaltic (BA8).

 Se vor executa cordoanele de etanșare.

 Pe culei se vor monta dispozitivele de rost dimensionate pentru o deplasare de 2 cm.

 Se va reface de o parte și de alta a podului structura terasamentului drumului în concordantă cu supraînălțarea podului.

Racordare pod-rampe

 Se vor demola aripile existente, inclusiv fundațiile acestora si se vor executa aripi noi după forma noului profil al rampei din spatele culeelor ca urmare a măririi lățimii totale a podului.

 Racordarea se va realiza cu placi de racordare din beton prefabricat executate astfel încât să nu se afecteze compactarea existenta a rambleului drumului.

 Trotuarul se va racorda corespunzător cu panta de 8% iar în zonele aval mal drept, respectiv amonte mal stâng, se vor realiza scări cu mâna curentă și casiuri de descărcare.

Lucrări în albie

 În albie se propune curățarea și defrișarea vegetației pe minim două lungimi de pod în amonte și o lungime de pod în aval.

 Pragul de fund din aval se va repara cu beton armat cu plasa tip Buzău.

 Din punct de vedere hidraulic, podul asigură tranzitarea debitului maxim cu asigurarea de 5% de 12,8mc/s cu o garda de 1,69 m și se verifică la debitul maxim cu asigurarea de 1% = 22,6 mc/s.

 - Nivelul corespunzător debitului Q5%: 546,02 mdMN;

 - Cota intradosului: 547,71 mdMN;

 - Înălțimea de liberă trecere fată de N5% : 1,69 m;

 - Nivelul corespunzător debitului Q1%: 546,29 mdMN;

 - Înălțimea de liberă trecere fată de N1%: 1,42 m.

 **Pod peste scurgere km 6+530 la Pucheni**

Lucrări la infrastructuri

 - Reparații la nivelul elevațiilor culeelor:

 Se demolează betonul degradat, se închid fisurile si se injectează crăpăturile după care se reface secțiunea cu mortare speciale. Se aplică un sistem de protecție anticoroziva a suprafeței betonului pe toata suprafața elevațiilor.

 - Reparații la nivelul zidurilor de gară de la culei:

 Se demolează betonul din zidurile de gardă până la partea superioară a banchetei de rezemare.

 - Supraînălțarea tablierului pentru asigurarea preluării nivelurilor pentru debite maxime cu asigurarea de 1%:

 Se va realiza o banchetă din beton armat peste infrastructurile existente care să asigure supraînălțarea tălpii inferioare a grinzilor cu 1,00 m și care va asigura refacerea zidului de gardă și a banchetei pentru sprijinirea plăcilor de racordare. Zidul de gardă se va realiza în conlucrare cu placa de suprabetonare a grinzilor pentru renunțarea la dispozitivele de rost.

Lucrări la suprastructură

 Suprastructura podului este alcătuită din 16 grinzi prefabricate monobloc, având lungimea de 10,00 m și înălțimea de 0,52 m, solidarizate prin placa de suprabetonare din beton armat de clasa C30/37. Grosimea minima a plăcii de suprabetonare este de 15,00 cm.

 În secțiune transversală, podul asigura o lățime a părții carosabile de 7,80 m și 2 trotuare a câte 1,50 m lățime fiecare.

 Tablierul se continuizează la nivelul plăcii de suprabetonare cu elevația culeelor prin realizarea unui nod de cadru. Pentru distribuția judicioasă a încărcărilor moarte turnarea betonului din placa de suprabetonare se va face în etape.

 După finalizarea lucrărilor de betonare, suprafețele de beton de “fata văzută” vor fi protejate anticoroziv exceptându-se talpa grinzilor.

Lucrări la cale, trotuare, parapete

 La limita trotuarelor se vor monta parapete de protecție pietonali metalici iar la limita părții carosabile se va monta parapete de protecție direcțional de tip H4b metalic zincat, ce va fi prelungit si pe rampe. Bordurile se vor realiza din piatra naturala pentru evitarea deteriorării în prezenta substanțelor utilizate iarna împotriva poleiului.

 Calea pe pod va fi alcătuită din:

* 4,0 cm mixtura asfaltica (BA16);
* 4,0 cm beton asfaltic pentru poduri (BAP16);
* 3,0 cm beton asfaltic (BA8);
* Hidroizolație tip membrană.

 Pe trotuare se realizează umplutura din beton peste care se așterne 3.0cm beton asfaltic (BA8).

 Se vor executa cordoanele de etanșare. Se va reface de o parte și de alta a podului structura terasamentului drumului în concordanță cu supraînălțarea podului.

Racordare pod-rampe

 Se vor demola aripile existente, inclusiv fundațiile acestora si se vor executa aripi noi după forma noului profil al rampei din spatele culeelor ca urmare a măririi lățimii totale a podului.

 Racordarea se va realiza cu placi de racordare din beton prefabricat executate astfel încât sa nu se afecteze compactarea existenta a rambleului drumului.

 Trotuarul se va racorda corespunzător cu panta de 8% iar in zonele aval mal drept, respectiv amonte mal stâng se vor realiza scări cu mana curenta și casiuri de descărcare.

Lucrări in albie

 În albie a fost dispusă curățarea și defrișarea vegetației din albie pe minim două lungimi de pod în amonte și o lungime de pod în aval.

 Din punct de vedere hidraulic, podul asigură tranzitarea debitului maxim cu asigurarea de 5% de 17,55 mc/s cu o garda de 0,77 m și se verifică la debitul maxim cu asigurarea de 1% = 31 mc/s.

 - Nivelul corespunzător debitului Q5%: 602,53 mdMN;

 - Cota intradosului: 603,30 mdMN;

 - Înălțimea de liberă trecere fată de N5% : 0,77 m;

 - Nivelul corespunzător debitului Q1%: 603,11 mdMN;

 - Înălțimea de liberă trecere fată de N1%: 0,19 m.

 **Lucrări de drumuri**

 Pentru execuția drumului la parametrii tehnici corespunzători, se propun următoarele:

* Executarea de lucrări de realizare terasamente si sistem rutier;
* Executarea de lucrări de colectare si evacuare a apelor meteorice din zona drumurilor;
* Lucrări de siguranța a circulației.
* Execuția de poduri și podețe.
* Execuție lucrări de punere în siguranța drum.

 Lucrările de modernizare se vor realiza cu menținerea traseului existent.

 În profil longitudinal s-a proiectat linia roșie astfel încât să se asigure scurgerea apelor în lungul drumului și să se asigure pe cat posibil valori minime pentru declivitățile longitudinale.

 Linia roșie proiectată se va situa cu 10÷15 cm peste cota drumului existent.

 Noul profil transversal aferent drumului județean DJ 724 va avea următoarele elementele geometrice caracteristice:

* lățime carosabil - 2 x 3,00 m;
* benzi de încadrare - 2 x 0,25 m;
* lățime acostamente - 2 x 0,75 m;
* șanț pământ/pavat stânga + dreapta;
* panta transversală carosabil – 2,5%;
* panta transversală acostamente - 4%.

 S-a propus aceasta lățime pentru drum pe sectoarele care permit extinderea stânga/dreapta. Pe sectoarele care nu permit extindere de platformă se va asigura un profil transversal de 5,50 m parte carosabilă și acostamente de 2x0,75 m, astfel încât să fie asigurată o lățime de platforma de min. 7,00 m.

 Sistem rutier nou pe toată lungimea drumului-structura rutieră suplă alcătuită din:

* Strat de uzura BAPC16 rul 50/70 5 cm;
* Strat de legătura BADPC 22.4 leg 50/70 5 cm;
* Strat de baza din piatra sparta 25 cm;
* Strat de fundație din balast 35 cm;
* Strat de forma stabilizat in situ 20 cm.

 Scurgerea apelor pluviale:

 Pentru colectarea, dirijarea și evacuarea apelor meteorice de pe platforma drumului s-au propus următoarele tipuri de lucrări:

* șanțuri trapezoidale pereate (turnate monolit sau dale prefabricate);
* rigola carosabila dreptunghiulara;
* Șanțurile pereate vor avea o grosime de 10 cm din beton C30/37, realizate pe o fundatie de 5 cm de nisip / balast nisipos.
* Rigolele carosabile se vor executa din beton C30/37 și plăcute prefabricate din beton armat.
* Santurile betonate se vor executa pereat cu beton de ciment C30/37 cu grosimea de 10 cm pe strat drenant de nisip de 5 cm grosime și vor avea secțiunea trapezoidala cu lățimea la partea inferioara de 0,40 m și lățimea la partea superioară variabilă. Pe partea dreaptă a drumului (partea spre amonte de drum), se va realiza dren longitudinal sub șanț pentru drenarea apelor subterane împiedicând astfel infiltrarea acestora în corpul drumului.
* Șanțurile ranforsate se vor executa pereate cu beton armat de ciment C30/37 cu grosimea de 20 cm și vor avea secțiunea trapezoidală cu lățimea la partea inferioară de 0,40m și lățimea la partea superioară variabilă.
* Drenul longitudinal este prevăzut pentru captarea, colectarea și evacuarea apelor subterane care periclitează stabilitatea drumului și pot produce degradări în sistemul rutier.

 Lucrări de podețe

 Se propun 23 de podețe. Fiecare podeț va avea fundație din balast cu grosimea de 35 cm peste care va fi turnat radierul in grosime de 25cm din beton armat. Peste radier va fi turnat un beton C12/15 semiumed pentru pozarea tuburilor.

 Amonte și aval există două timpane din beton C30/37 armat, timpanele fiind încastrate în radierul podețului. În amonte podețul poate avea funcție de configurația terenului o cameră de cădere din beton armat C30/37 pentru colectarea și sedimentarea parților levigabile din apele pluviale transportate de șanțuri.

 În aval podețul are un radier din beton armat C30/37 cu pinten ce asigura stabilitatea zonei de evacuare împotriva afuierilor aval.

 Pe radier se executa doua aripi din beton C30/37 armate și încastrate în radier ce realizează racordarea cu terasamentele și asigura stabilitatea timpanului aval.

 Între aripi și 2 m în aval/amonte se realizează un pereu din piatră brută pe un strat de beton simplu C30/37 în grosime de min 10 cm.

 De-o parte și de alta a podețului vor fi amplasate parapete metalice tip H2 cu o lungime de câte 18 m.

 Amenajare intersecții cu drumuri laterale

 Drumurile laterale vor fi amenajate pe o lungime variabilă până la limita cadastrului drumului județean.

 Continuizarea scurgerii apelor pluviale pe sub drumurile laterale se va realiza prin podețe tubulare cu diametrul de 500 mm.

 Accese la proprietăți

 Pe toata lungimea drumului județean, în intravilan, s-a propus amenajarea acceselor la proprietăți cu corelarea cotelor proiectate de la partea carosabila. Vor fi amenajate circa 310 accese.

 Trotuare

 În localitatea Pucheni a fost prevăzut pe o lungime de 200 m (zona km 6+550-6+ 750 dreapta), în zona de grădinița, biserică, magazin, trotuar din beton de 10 cm (10 cm) pe un pat de balast de 20cm. Lățimea trotuarului va fi de 1,50 m.

b) *cumularea cu alte proiecte:* nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele şi mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: riscul de accident, pe perioada execuţiei lucrărilor este redus, deoarece nu se utilizează substanţe periculoase, iar alimentarea utilajelor cu carburanţi se face numai la staţiile autorizate.

***2. Localizarea proiectelor***

*2.1. utilizarea existentă a terenului*: terenul se află în comuna Malu cu Flori; categoria de folosinta: teren neproductiv (drum);

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

a) zonele umede: nu este cazul;

1. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [57/2007](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii Apelor nr. [107/1996](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul.

***3. Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

**II.** Motivele pe baza cărora s-a stabilit ca proiectul propus **nu intră** **sub incidenţa art. 28 din Ordonanţa de Urgenţă a Guvernului nr.** **57/2007** **privind regimul ariilor naturale protejate, conservarea habitatelor naturale, a florei şi faunei sălbatice**, aprobată cu modificari și completari prin Legea nr. 49/2011, cu modificările şi completările ulterioare:

* terenul pe care se va realiza proiectul, amplasat în comuna Malu cu Flori, Pucheni, județul Dâmbovița, nu se află într-o arie naturală protejată de interes național sau comunitar;
* proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare.

 **III.** **Motivele pe baza cărora s-a stabilit că nu se supune evaluării impactului asupra corpurilor de apă:**

* Conform adresei Apele Române Administrația Bazinală de Apă Argeș-Vedea, Sistemul de Gospodărire a Apelor Argeș, nr. 23832/AIM/22.12.2023, pentru proiectul propus nu este necesară elaborarea SEICA, având în vedere că lucrările sunt de reabilitare a unor obiective existente, pentru care intervențiile nu pot produce decât efecte locale, fără a perturba corpul de apă pe toată lungimea lui (37,48 km). Nu există corp de apă de tip freatic atribuit în zonă.

**Condiţiile de realizare a proiectului**:

* ***Titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu.***

**Condiţii impuse pentru organizarea de şantier**:

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zona obiectivului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea obiectivului;
* pentru lucrările specifice de şantier se vor utiliza toalete ecologice;
* se va asigura o funcţionare optimă a tuturor echipamentelor prevăzute în proiect pentru protecţia factorilor de mediu.

**Protecţia calității apelor**

**Se vor respecta condițiile impuse prin *Avizul de gospodărire a apelor nr. 143 din data de 22.04.2024:***

* se va anunța la A.B.A. Argeș-Vedea - S.H.I. Dâmbovița, cu 10 zile înainte, data de începere a execuției lucrărilor;
* se va întocmi cu A.B.A. Argeș-Vedea - S.H.I. Dâmbovița, înainte de începerea execuției lucrărilor, procesul verbal de primire-predare a tronsoanelor de albie ce vor fi afectate de lucrările avizate (în care se va stabili și fluxul informațional pentru avertizare în caz de ape mari);
* pe durata execuției lucrărilor, în caz de poluări accidentale, beneficiarul lucrării va anunța A.B.A. Argeș-Vedea și va interveni imediat în conformitate cu prevederile planului propriu de intervenție;
* beneficiarul și constructorul vor transmite graficul de eșalonare a execuției lucrărilor, atât a celor provizorii cât și a celor definitive și vor desemna o persoană de contact care va menține legătura cu dispeceratul A.B.A. Argeș-Vedea, pe toată durata lucrărilor din zonă, interzicându-se începerea oricăror tipuri de lucrări definitive sau provizorii în albiile sau pe malurile, fără acceptul organelor teritoriale de gospodărire a apelor;
* în perioada de execuție a lucrărilor, în situația unor ploi de intensitate mare și/sau a tranzitării apelor la debite mari, beneficiarul și constructorul vor lua toate măsurile ce se impun pentru punerea în siguranța a lucrărilor aflate în diverse stadii de execuție, în albia sau pe malurile pârâului și eliberarea de urgentă a amplasamentelor lucrărilor aflate în albia pârâului (utilaje, personal, etc.). A.B.A. Argeș-Vedea nu va fi responsabilă pentru pierderile suferite;
* pe parcursul realizării lucrărilor în cadrul organizării de șantier, amenajat pentru realizarea proiectului avizat, în situația în care apar ca fiind necesară asigurarea utilităților în amplasamentul respectiv, beneficiarul va solicita reglementarea din punct de vedere al gospodăririi apelor, ce va face obiectul unui act de reglementare distinct în etapa imediat următoare, înainte de începerea lucrărilor, în conformitate cu art. 35, anexa 2 a Ordinului nr. 828/2019 - Normativul de conținut al documentațiilor tehnice pentru fundamentarea solicitării avizului de gospodărire a apelor;
* după execuția lucrărilor, beneficiarul va înainta la A.B.A. Argeș-Vedea un exemplar din documentația "as-built", cu planșele, secțiunile caracteristice rezultate în urma măsurătorilor post- execuție, aferente investiției;
* se va întreține albia și se va asigura secțiunea optimă de scurgere a apelor în zona de influentă a podului conform Legii Apelor nr. 107/1996 cu modificările și completările ulterioare, art. 33, alin 61 ;
* se va monta o miră hidrometrică la punerea în funcțiune a podului, amplasarea și montarea acesteia se va face împreună cu specialiștii de la Stația hidrologică din zona (ABA Argeș-Vedea) pe baza de proces verbal;
* în cazul apariției de modificări de soluție la faza de proiect tehnic sau în timpul execuției lucrărilor, se va solicita la A.B.A. Argeș-Vedea eliberarea avizului modificator de gospodărire a apelor conform prevederilor Ordinului M.A.P. nr. 828/2019;
* beneficiarul are obligativitatea plații tarifului de traversare a cursului de apă, conform Ordonanței nr. 52 /2023 ;
* după recepția la terminarea lucrărilor avizate, bunurile imobile reprezentând terenurile afectate aflate în administrarea A.N. “Apele Române”, inclusiv noua albie, noua linie de apărare împotriva inundațiilor și lucrările hidrotehnice se dau în administrarea Ministerului Mediului, Apelor și Pădurilor - A.N. “Apele Române” ;
* titularii de proiect, raportat la bunurile imobile aflate în administrarea A.N. “Apele Române”, răspund pentru remedierea oricăror vicii care apar pe perioada de garanție, până la recepția finală a lucrărilor ;
* la punerea în funcțiune a investiției se va înainta la A.B.A. Argeș-Vedea documentația tehnică pentru obținerea autorizației de gospodărire a apelor întocmită conform Ordinului M.M.A.P. nr. 3147 din 06.12.2023, de către un proiectant certificat, la care se va anexa în copie autorizația de construire și procesul verbal de recepție a lucrărilor.

**Protecţia aerului**

1. **În perioada de construire:**
* materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* materialele de construcţie se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;
1. **În perioada de funcționare**
* se va asigura funcționarea optimă a tuturor instalațiilor;
* indicatorii de calitate ai poluantilor din instalatiile de ardere si instalatiile industriale se vor încadra în prevederile Ordinului 462/1993.

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita spațiului funcțional\* al amplasamentului;
* 60 dB - limita admisă pentru nivelul de zgomot exterior la limita proprietăţii în cazul clădirilor cu teren împrejmuit (curte) şi cu destinaţie rezidenţială cu regim de două niveluri sau mai puţin;
* 50 dB - limita admisă pentru nivelul de zgomot exterior la faţada clădirilor rezidenţiale (fațada care este cea mai expusă acţiunii unei surse de zgomot exterioare clădirii)
* 55 dB - în timpul zilei (în intervalul orar 07:00 – 23:00) / 45 dB noaptea (între orele 23:00 – 7:00) – la exteriorul clădirilor învecinate încadrabile în categoria ”teritorii protejate”\*\*, pentru orice clădire rezidenţială care se află poziţionată intr-un teritoriu protejat instituit ca urmare a punerii în aplicare a Normelor de igienă şi sănătate publică privind mediul de viaţă al populaţiei, aprobate de autoritatea publică centrală pentru sănătate.

**Protecţia solului**

**a) În perioada de construire**

* nu vor fi afectate suprafeţe suplimentare acoperite cu vegetaţie, faţă de cele prevăzute în proiect;
* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

**b) În perioada de funcţionare**

* la finalizarea proiectului se vor reface suprafețele de teren afectate si se vor evacua deșeurile rezultate conform contract cu societati specializate și autorizate;
* la încheierea lucrărilor, suprafețele ocupate temporar vor fi aduse la starea inițială.

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, OUG nr.92/2021 privind regimul deşeurilor, aprobata prin Legea 17/2023, atât în perioada de construire cât și în cea de funcționare;***

* deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, pe categorii şi vor fi predate la firme specializate în valorificarea lor;
* deşeurile menajere se vor colecta în europubelă şi se vor preda către firme specializate;
* este interzisă depozitarea deşeurilor direct pe sol;
* preluarea ritmică a deşeurilor rezultate pe amplasament, evitarea depozitării necontrolate a acestora;
* se va încheia contract cu o societate specializată, care prevede colectarea, transportul şi neutralizarea deşeurilor menajere de la obiectiv;
* se va menţine curăţenia în spaţiul destinat depozitării, fiind interzisă arderea lor în recipienţii de colectare precum şi aruncarea lor lângă recipienţii de colectare sau depozitarea lor pe terenuri virane sau pe domeniul public;
* conform HG 856/2002 titularul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora.

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată a şantierului vor fi supravegheate:

* buna funcţionare a utilajelor;
* monitorizarea cantităţilor de deşeuri generate;
* refacerea la sfârşitul lucrărilor a zonelor afectate şi aducerea la starea iniţială a terenului afectat de lucrări;
* se vor lua toate măsurile pentru evitarea poluărilor accidentale, iar în cazul producerii unor astfel de incidente, se va acţiona imediat pentru a stopa, controla, izola, elimina poluarea;
* nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;
* se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului.***

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. **[554/2004](https://idrept.ro/00079384.htm)**, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. **[554/2004](https://idrept.ro/00079384.htm)**, cu modificările şi completările ulterioare.

**DIRECTOR EXECUTIV,**

 **Maria MORCOAȘE**

 **Șef Serviciu A.A.A, Întocmit,**

 **Florian STĂNCESCU consilier A.A.A.**

 **Raluca Elena IVAȘCU**

 **Sef Serviciu C.F.M., consilier C.F.M.**

 **Laura Gabriela BRICEAG Raluca PANȚURU**